als_Latn dik_Latn sag_Latn
Përshëndetje Anabel.
Unë jam Ai Çuni (po vendos të prezantohem kështu). Jam 30 vjeç nga Laçi, jetoj në Tiranë. Mund t'ju duket e çuditshme që ju shkruan një mashkull, por po ju shkruaj, meqenëse shumica e fanseve janë femra dhe do më jepnin disa sygjerime të vlefshme për historinë time.
Nga mosha 20-27 vjeçare kam emigruar jashtë shtetit duke vendosur një kapital të bollshëm për jetesën time. Në moshën 27 vjeçare kthehem në Shqipëri për të jetuar. Blej shtepi diku në bllok dhe filloj një jetë të shfrenuar natën duke qënë djali perfekt për prindërit ditën. Gjatë dy vjetëve kam njohur femra nga më të ndryshmet dhe më të bukurat në Tiranë. Shumica kanë qënë lidhje nate. Pjesa më e madhe e lidhjeve ishin dy-javore. Kishte dhe që mund të shkonin më shumë, por nuk ndieja gjë. Femrat vijnë mbas lekut dhe këto bukuroshet e natës së Bllokut gënjehen pas makinës, bukurisë dhe lekut, edhe pse i dinë qëllimet e një mashkulli. Shumë femra ndoshta i kam lënduar me sjelljen time të papërgjegjshme, por asnjëherë nuk i kam premtuar më shumë nga çfarë realisht mund t’u ofroja.
Duke bërë xhiro një natë në Bllok, rreth orës tre, shoh një vajzë, e cila më ra shumë në sy. Kishte një trup fantastik alla Kim Kardashian në versionin 180 dhe me një fytyre alla Megan Fox. I qepem mbrapa. Vajza hipën në një taksi dhe zbret në 21-sh. Dukej pak e frikësuar, kur unë zbres nga makina dhe i kërkoj numrin, por ma dha dhe më tha ta merrja të nesërmen. Ishte studente 21 vjeçe. Diten tjetër e ftova për kafe dhe që atë ditë, për gati një vit krijova një lidhje të fortë me të. Në fillim e pranoj, ishte pamja e jashtme që më tërhoqi, por pastaj tipi i saj më bëri të bija në dashuri me të. Mund të them me plot bindje se e dua. Për gati një vit i kam plotësuar të gjitha dëshirat e saj, deri tek më ekstremet, madje i kam falur dhe disa flirtime. Ndoshta mund të jem malësor, por kam një karakter tjetër.
Dashuria për të më bëri budalla. I besoja çdo fjale dhe çdo gjë që ajo donte, ishte urdhër për mua. Me fjalë edhe ajo shprehej se më donte, por sjellja e saj ishte totalisht ndryshe. Pas një viti lidhjeje, më saktë para tre muajsh, i propozoj për fejesë. Kisha organizuar gjithçka shumë bukur, isha shumë i emocionuar dhe kur i nxjerr unazen e fejeses, siç ndodh ndonjëherë rëndom nëpër filma, ajo më thotë që nuk e di.
Nuk dija çfarë të mendoja. Më tha t’i lija pak kohë dhe unë i lashë. Atë natë, për herë të parë në jetën time, kam qarë për një femër. Nuk dija çfarë të mendoja. Pas një jave, ajo më merr në telefon. Isha çmendur nga mungesa e saj. Më kërkoi të takohemi. Me një shikim të akullt, më tha që unë nuk isha i duhuri për të dhe që nuk më kishte ndjerë kurrë. Më tha që dhe lidhjen donte ta mbyllte aty. Kaq më tha dhe shkoi. Kam ngelur pa i thënë asnjë fjalë, nuk dija ç’të mendoja. Kam tentuar të flas perseri, por ajo nuk më përgjigjet, duke më thënë më lër të qetë.
Gjatë këtyre dy muajve e gjysmë, kam filluar alkoolin dhe jetën e natës sërish, por asnjë femer nuk ma heq nga mendja. Nuk di çfarë të mendoj. Shumë femra do donin një djalë si unë, ndërsa ajo hodhi poshtë gjithçka. Vetëm diçka nuk kuptoj: pse ndejti një vit me mua, kur nuk ndiente asgjë. A e di dikush përgjigjen?
als_Latn als_Latn als_Latn als_Latn als_Latn als_Latn als_Latn